

**Referat styremøte FF/UiS**

**Dato: Onsdag 18. oktober 2023.**

**Tid: Kl. 14:00-15:40.**

**Sted: Teams**

**Tilstede**

Rong Chunming

Lise Karin Meling

Trond Meling

Hilde Ness Sandvold

Marius Sikveland

Bettina Smith

Barbro Irene Dahl

Shaher Ahmmad Ibrahim Shalfawi

**Fravær:**

Kathrine Skoland

Aud Torill Meland

Eline Ree

Babak Ghassim

Kristin Hjorthaug Urstad

**Saksliste:**

**Sak 28/23 Godkjenning av innkalling og referat fra forrige styremøte**

Vedtak: Innkalling og referat godkjent

**Sak 29/23 Forskerforbundets hederspris**

Vedtak: FF/UIS tar informasjon om hedersprisen til orientering

**Sak 30/23 Resultat lokale forhandlinger**

Det har kommet mange positive tilbakemeldinger fra medlemmer på årets lønnsforhandlinger.

Vedtak:Styret tok informasjon og tilbakemeldinger fra medlemmer om høstens lønnsoppgjør til orientering

**Sak 31/23**  **OU-kurs 2024**

Vedtak:

Vi søker om følgende kurs:

For styret:

* Seminar om hovedavtalen på våren
* Seminar om tariff på høsten
* Overlappingsseminar.

For medlemmer:

Vår:

* Kurs 1: Omstilling. Hva har dette å si for ansattes forskningstid og arbeidsbelastning?
* Kurs 2: Hersketeknikker v/Vibeke Holtskog.

Høst:

* Hvordan få bedre lønn, om hovedtariffavtalen.
* Julemøte: tema: kunstig intelligens og innvirkning på arbeidsmiljøet

**Sak 32/23**  **Saker til sentralt IDF-møte**

Se egne sakspapirer (lagt ved innkalling).

1. Lån til innkjøp av sykler: det var for en stund siden snakk om at UiS-ansatte skulle få en avtale med en leverandør, slik at vi kunne få kjøpe el-sykler billigere. Hvorfor er det ikke satset på det i stedet for *lån* til innkjøp av sykler? Hvordan går det med avtale om leasing?
2. Det er satt kurs i norsk forutenlandske ansatte. Hvorfor er det igjen kun satt opp kurs på ettermiddagstid? Dette er svært lite hensiktsmessig for f.eks.dem som har små barn. Hvorfor ikke sørge for kurs på dagtid, slik at ansatte kan få dette inn i arbeidsplan og timeplanen sin?

Vedtak:Sakene til sentralt IDF-møte ble gjennomgått av styret. Barbro tar med seg ev kommentarer fra styret til møtet.

**Sak 33/23 Informasjon fra tillitsvalgte**

Følgende saker ble nevnt frade tillitsvalgte:

* Forskningstid ved museene. Barbro ser på forskningstid på resten av UiS, og forsøker å lage til en god avtale på museet
* Omstilling og bygg ved UK
  + Innen 2026 skal UK redusere bemanning ganske kraftig.
* Ikke lov til å ta med driftsmidler dersom man blir overført fra et institutt til et annet. Burde ha vært generelle retningslinjer på UiS om dette.
* UH: bør bli bedre kommunikasjon med alle involverte om endringer som skjer om eksempelvis flytting av studieplasser, som får innvirkning på studieprogram

**Sak 34/23 Eventuelt**

1. Det hadde vært fint å gjøre noe for pensjonistmedlemmene våre. I år ønsker vi derfor å invitere dem til en julelunsj onsdag 6. desember på Jernaldergården. Lise lager invitasjon og sender ut til alle pensjonistmedlemmer.
2. Tidspunkt for styrets juleavslutning (middag): Lise lager en doodle og sender ut med forslag om dager/tider: f.eks. torsdag 7.des, fredag 8.des., man 11, tirs 12, torsdag 14., fredag 15.
3. Julemøte for medlemmer mandag 4.desember: Lise spør Vegard Moen om å holde et kort innleg om vår arbeidshverdag etter pandemien.